1995R1429 — LT — 01.05.2004 — 005.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:







(*) Šis aktas nebuvo skelbtas lietuvių kalba.









▼B

KOMISIJOS REGLAMENTAS (EB) Nr. 1429/95

1995 m. birželio 23 d.

dėl eksporto grąžinamųjų išmokų už perdirbtų vaisių ir daržovių produktus, išskyrus išmokas už pridėtuosius cukrus, įgyvendinimo taisyklių







EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1986 m. vasario 24 d. Tarybos reglamentą (EEB) Nr. 426/86 dėl bendro perdirbtų vaisių ir daržovių produktų rinkos organizavimo ( 1 ) su paskutiniais pakeitimais, padarytais Reglamentu (EB) Nr. 1032/95 ( 2 ), ypač į jo 13 straipsnio 8 dalį, 14 straipsnio 5 dalį ir 14a straipsnio 7 dalį, atsižvelgdama į 1994 m. gruodžio 22 d. Tarybos reglamentą (EB) Nr. 3290/94 dėl patikslinamųjų pataisų ir pereinamojo laikotarpio priemonių, reikalingų žemės ūkio sektoriuje, siekiant įgyvendinti susitarimus, sudarytus daugiašalių prekybos derybų Urugvajaus raunde ( 3 ), ypač į jo 3 straipsnį, kadangi Reglamento (EEB) Nr. 426/86 13 straipsnio 4 dalyje yra nustatyta, kad, norint gauti grąžinamąją išmoką, būtina pateikti eksporto licenciją; kadangi Komisijos reglamente (EEB) Nr. 3719/88 ( 4 ) su paskutiniais pakeitimais, padarytais Reglamentu (EB) Nr. 1199/95 ( 5 ), yra nustatytos išsamios taisyklės dėl importo ir eksporto licencijų bei sertifikatų, kuriuose iš anksto nustatyta grąžinamosios išmokos norma, sistemos taikymo žemės ūkio produktams; kadangi Komisijos reglamente (EEB) Nr. 3846/87 ( 6 ) su paskutiniais pakeitimais, padarytais Reglamentu (EB) Nr. 836/95 ( 7 ), yra nustatyta žemės ūkio produktų, kuriems skiriamos eksporto grąžinamosios išmokos, nomenklatūra; kadangi Komisijos reglamente (EEB) Nr. 3665/87 ( 8 ) su paskutiniais pakeitimais, padarytais Reglamentu (EB) Nr. 331/95 ( 9 ), yra nustatytos bendros išsamios grąžinamųjų eksporto išmokų už žemės ūkio produktus sistemos taikymo taisyklės; kadangi šias išsamias taisykles būtina papildyti atskiromis perdirbtų vaisių ir daržovių produktams taikytinomis taisyklėmis; kadangi, remiantis Reglamento (EEB) Nr. 426/86 13 straipsnio 1 dalimi, grąžinamosios išmokos turi būti nustatomos tinkamai atsižvelgiant į susitarimų, padarytų remiantis Sutarties 228 straipsniu, nustatytus apribojimus; kadangi Komisija turi nustatyti grąžinamųjų išmokų normas ir didžiausius kiekius, už kuriuos gali būti skiriamos grąžinamosios išmokos; kadangi šie dydžiai ir kiekiai turi būti nustatomi kiekvienam laikotarpiui, kuriam išduodamos eksporto licencijos; kadangi jie gali būti apsvarstyti iš naujo atsižvelgiant į ekonomines aplinkybes; kadangi, siekiant užtikrinti, kad eksportui skirti kiekiai būtų valdomi labai tiksliai, eksporto licencijose grąžinamosios išmokos turėtų būtų nustatytos iš anksto; kadangi prieš išduodant licencijas, reikėtų skirti laiko apsvarstymams, be to, reikėtų numatyti, kokius duomenis būtina pateikti Komisijai ir kokia forma; kadangi valstybė narė turėtų paskirti už licencijų išdavimą atsakingas institucijas; kadangi licencijos turėtų būti išduodamos tik pateikus užstatą ir deklaraciją, patvirtinančią, kad produktai buvo gauti iš Bendrijoje išaugintų vaisių bei daržovių; kadangi, laikantis leistinų ribų, eksportuojamas kiekis, už kurį gali būti skiriama grąžinamoji išmoka, neturi viršyti paraiškoje licencijai gauti prašomo kiekio; kadangi valstybė narė turėtų periodiškai pateikti Komisijai tam tikrą informaciją, susijusią su paraiškomis gauti licencijas; kadangi Perdirbtų vaisių ir daržovių produktų vadybos komitetas per jo pirmininko nustatytą laiką savo nuomonės nepateikė, PRIĖMĖ ŠĮ REGLAMENTĄ:







1 straipsnis

1. Reglamento (EEB) Nr. 426/86 13 straipsnio 3 dalyje minimos grąžinamosios išmokos normos, taikomos eksportuojamiems perdirbtų vaisių ir daržovių produktams nustatomos tuo pačiu metu kaip ir kiekiai, kuriems gali būti išduotos licencijos su iš anksto nustatyta grąžinamąja išmoka.

2. Šio straipsnio 1 dalyje minimos normos ir kiekiai nustatomi kiekvienam licencijų paskirstymo laikotarpiui.

3. 1 dalyje minimi kiekiai prireikus gali būti iš naujo nustatyti atsižvelgiant į Bendrijos gamybos kryptis ir eksporto perspektyvas.

2 straipsnis

Valstybės narės paskiria už Reglamento (EEB) Nr. 426/86 13 straipsnio 4 dalyje nurodytų eksporto licencijų išdavimą atsakingas institucijas ir apie tai praneša Komisijai.

3 straipsnis

1. Eksportuotojai kreipiasi į kompetentingas institucijas dėl licencijų su iš anksto nustatyta grąžinamąja išmoka, kad gautų grąžinamąją išmoką, kurios norma atitiktų galiojančią paraiškos padavimo dieną.

Kartu su paraiškomis licencijoms gauti pateikiama:

▼M3

— pateikiamas 20 eurų už toną neto svorio užstatas, ne didesnis už grąžinamosios išmokos normą,

▼B

— deklaracija, jog eksportuotinas produktas yra gautas iš Bendrijoje išaugintų vaisių ir daržovių.

2. Paraiškų licencijoms gauti ir licencijų 16 langelyje įrašomas Reglamente (EEB) Nr. 3846/87 nurodytas žemės ūkio produktų nomenklatūros eksporto grąžinamosioms išmokoms apskaičiuoti vienuolikos skaičių kodas.

▼M2

Tačiau daugiau kaip vienas kodas tuo pačiu metu gali būti nurodytas paraiškose licencijoms gauti ir licencijose, jei šie kodai yra tos pačios produktų kategorijos ir yra taikoma ta pati grąžinamosios išmokos norma.

▼B

Kaip apibrėžta Reglamento (EEB) Nr. 3719/88 13a straipsnio antroje pastraipoje, kategorija — tai tokių produktų klasės:

— džiovintų vynuogių, klasifikuojamų pagal KN 0806 20 kodą,

— laikinai užkonservuotų vyšnių, klasifikuojamų pagal KN 0812 10 kodą,

— pomidorų, paruoštų arba užkonservuotų kitais būdais nei naudojant actą ar acto rūgštį, klasifikuojamų pagal KN 2002 10 kodą,

— vaisių, užkonservuotų naudojant cukrų, klasifikuojamų pagal KN 2006 kodą,

— paruoštų riešutų, išskyrus žemės riešutus, klasifikuojamų pagal KN 2008 19 kodą,

— apelsinų sulčių, klasifikuojamų pagal KN 2009 11 ir 2009 19 kodus, į kurių sudėtį įeina ne mažiau kaip 10o Brix, bet ne daugiau kaip 22o Brix,

— apelsinų sulčių, klasifikuojamų pagal KN 2009 11 ir 2009 19 kodus, į kurių sudėtį įeina ne mažiau kaip 22o Brix, bet ne daugiau kaip 33o Brix,

— apelsinų sulčių, klasifikuojamų pagal KN 2009 11 ir 2009 19 kodus, į kurių sudėtį įeina ne mažiau kaip 33o Brix, bet ne daugiau kaip 44o Brix,

— apelsinų sulčių, klasifikuojamų pagal KN 2009 11 ir 2009 19 kodus, į kurių sudėtį įeina ne mažiau kaip 44o Brix, bet ne daugiau kaip 55o Brix,

— apelsinų sulčių, klasifikuojamų pagal KN 2009 11 ir 2009 19 kodus, į kurių sudėtį įeina 55o Brix ir daugiau.

▼M5

3. Licencijos 22 skiltyje įrašomos šios formuluotės:

— Restitución válida para … (cantidad por la que se haya expedido el certificado) como máximo

— Náhrada platná pro nejvýše … (množtví, na které byla licence udělena)

— Restitutionen omfatter højst … (den mængde, licensen er udstedt for)

— Erstattung gültig für höchstens … (Menge, für die die Lizenz erteilt wurde)

— Επιστροφή που ισχύει για … (ποσότητα για την οποία εκδίδεται το πιστοποιητικό) κατ' ανώτατο όριο

— Refund valid for not more than … (quantity for which licence issued)

— Toetus kehtib maksimaalselt … (kogus, mille jaoks litsents on välja antud) toote kohta

— Restitution valable pour … (quantité pour laquelle le certificat est délivré) au maximum

— A visszatérítés az alábbi maximális mennyiségre érvényes: … (az a mennyiség, amelyre az engedélyt kiállítják)

— Restituzione valida al massimo per … (quantitativo per il quale è rilasciato il titolo)

— Grąžinamoji išmoka taikoma ne daugiau nei … (kiekis, kuriam išduota licencija)

— Kompensācija attiecas uz ne vairāk kā … (daudzums, par ko izsniegta atļauja)

— Rifużjoni valida għal mhux aktar minn … (kwantità li għaliha ġiet maħruġa l-liċenzja)

— Restitutie voor ten hoogste … (hoeveelheid waarvoor het certificaat is afgegeven)

— Pozwolenie ważne dla nie więcej niż … (ilość, dla której wydano pozwolenie)

— Restituição válida para … (quantidade em relação à qual é emitido o certificado), no máximo

— Náhrada platná pre maximálne … (množstvo, pre ktoré je povolenie vydané)

— Nadomestilo, veljavno za največ … (količina, za katero je bilo izdano dovoljenje)

— Vientituki voimassa enintään … (määrä, jolle todistus on annettu) osalta

— Bidrag som gäller för högst … (kvantitet för vilken licensen skall utfärdas).

▼M1

4. Kiekvieną paraiškų pateikimo dieną operatorius negali pateikti paraiškos gauti licenciją tokiam produkto kiekiui, kuris yra didesnis už tam produktui nustatytą konkrečiu paskirstymo laikotarpiu.

Jei nustatytas kiekis paskirstymo laikotarpiu padidinamas, vėliau paduotose paraiškose nurodytas kiekis negali būti didesnis už prieš padidinimą ir po jo nustatytų kiekių skirtumą.

Visas anksčiau minėtų nuostatų neatitinkančias paraiškas valstybės narės atmeta jų padavimo dieną.

▼B

4 straipsnis

1. Komisija kiekvieną iš eilės paraiškų padavimo dieną tikrina, ar visi kiekvienos 3 straipsnio 2 dalyje nurodytos kategorijos produktų kiekiai, prašomi remiantis 3 straipsnio nuostatomis, viršija 1 straipsnyje minimą kiekį,

— ►M2 iš jo atėmus kiekius, kuriems einamuoju išdavimo laikotarpiu buvo išduotos arba rengiamasi išduoti licencijas su iš anksto nustatyta grąžinamąja išmoka ◄ , neskaitant licencijų, išduotų daugiašalių prekybos derybų Urugvajaus raude sudaryto Susitarimo dėl žemės ūkio 10 straipsnio 4 dalyje numatytai pagalbai maistu,

▼M2 —————

▼B

— prie jo pridėjus kiekius, nurodytus pagal šio straipsnio 4 dalį atsiimtose paraiškose,

— prie jo pridėjus kiekius, kuriems licencijos buvo išduotos, bet nebuvo panaudotos,

— prie jo pridėjus kiekius, nepanaudotus remiantis Reglamento (EEB) Nr. 3719/88 8 straipsnio 5 dalyje numatytose leistinose ribose.

Jei minimas kiekis viršijamas, Komisija nustato sumažinimo procentą arba nusprendžia atmesti paraiškas.

2. Eksporto licencijos išduodamos penktąją darbo dieną po tos, kurią buvo pateikta paraiška, jei tuo laikotarpiu nebuvo imtasi jokių 1 dalyje minimų specialių priemonių.

3. Licencijos galioja penkis mėnesius nuo ►M2 jų išdavimo, kaip nurodyta Reglamento (EEB) Nr. 3719/88 21 straipsnio 2 dalyje ◄ .

4. Jei nustatomas 1 dalyje minimas sumažinimo procentas, paraiškos licencijoms gauti gali būti atsiimtos per 10 darbo dienų nuo sumažinimo procento paskelbimo. Jas atsiėmus, sugrąžinamas užstatas. Užstatas grąžinamas ir tada, kai paraiškas atsisakoma priimti.

▼M2

Jei licencija buvo išduota prieš atsiimant paraišką, ji turi būti grąžinta 2 straipsnyje minimai atsakingai agentūrai, kad ši ją panaikintų ir tuo pačiu metu apie tai paskelbtų.

▼B

5. Už kiekius, eksportuojamus atsižvelgiant į Reglamento (EEB) Nr. 3719/88 8 straipsnio 4 dalyje numatytą leistiną ribą, grąžinamoji išmoka neišmokama.

▼M2 —————

▼M3

6 straipsnis

1. Valstybės narės kasdien perduoda Komisijai tokią pagal produktų kategorijas informaciją:

a) visą kiekį, kuriam prašoma išduoti licencijas, išskyrus pagal 3 straipsnio 4 dalį atmestose paraiškose nurodytą kiekį;

b) visą kiekį, nurodytą pagal 4 straipsnio 4 dalį atsiimtose paraiškose licencijoms gauti;

c) visą kiekį, kuriam licencijos buvo išduotos, bet nepanaudotos;

d) visą kiekį, nepanaudotą atsižvelgiant į Komisijos reglamento (EB) Nr. 1291/2000 ( 10 ) 8 straipsnio 5 dalyje nustatytą leistiną ribą.

Kai nėra ką perduoti, pranešima rašomas žodis „nėra“.

2.

a) Pranešimuose atitinkamais atvejais įrašomi žodžiai „GATT pagalba maistu“, jei kalbama apie Urugvajaus raundo daugiašalėse derybose dėl prekybos priimto Susitarimo dėl žemės ūkio 10 straipsnio 4 dalyje numatytą pagalbą maistu, kuriai yra teikiamos grąžinamosios išmokos;

b) pranešimai siunčiami Komisijai elektroniniu paštu, naudojant valstybėms narėms Komisijos tam tikslui pateiktą formą.

3.

a) Pranešimai apie paraiškas, pateikiamas kiekvieną darbo dieną nuo ankstesnio pranešimo iki paskutinės dienos prieš kitą pranešimą, ir informacija apie panaikintus, atsiimtus ir nepanaudotus kiekius, kurią valstybės narės gavo per šį laiką, perduodama kiekvieną pirmadienį bei ketvirtadienį, ne vėliau kaip iki 12 val. (Briuselio laiku). Jei pirmadienis arba ketvirtadienis sutampa su nedarbo diena Komisijoje, Komisija šią dieną gali laikinai pakeisti;

b) jei a punkte paminėta pranešimo diena yra nacionalinė įstatymu nustatyta nedarbo diena, valstybė narė perduoda pranešimą paskutiniąją darbo dieną prieš šią nedarbo dieną, ne vėliau kaip iki 15 val. (Briuselio laiku).

▼B

7 straipsnis

Grąžinamosios išmokos suteikimas pagal Reglamento (EEB) Nr. 426/86 14a straipsnio 2 dalį prieštarauja grąžinamosios išmokos suteikimui remiantis Reglamento (EEB) Nr. 426/86 14a straipsnio 4 dalimi ir atvirkščiai.

▼M4

Article 7a

1. Where the differentiation of the refund is the result solely of a refund not having been fixed for Estonia, and notwithstanding Article 16 of Commission Regulation (EC) No 800/1999 ( 11 ), proof that customs import formalities have been completed shall not be required for payment of the refund for products falling within CN codes 2008 and 2009.

2. The fact that a refund has not been fixed for the export of products falling within CN codes 2008 and 2009 to Estonia shall not be taken into account in determining the lowest rate of refund within the meaning of Article 18(2) of Regulation (EC) No 800/1999.

▼B

8 straipsnis

Šis reglamentas įsigalioja 1995 m. birželio 26 d.

Tačiau jo 6 straipsnis taikomas nuo 1995 m. birželio 29 d.

Šis reglamentas yra privalomas visas ir tiesiogiai taikomas visose valstybėse narėse.

▼M3 —————